లక్నో: పసి ప్రాణాలు బలితీసుకున్న గోరఖ్పూర్ దుర్ఘటనపై విస్మయం కలిగించే వాస్తవాలు వెలుగులోకి వస్తున్నాయి. బాబా రాఘవ్ దాస్ మెడికల్ కాలేజీలో ఆక్సిజన్ అందని కారణంగా శుక్రవారం ఒక్కరోజులో 30 మంది పిల్లలు చనిపోయారు. ఈ ఘటనపై యూపీ ముఖ్యమంత్రి యోగి ఆదిత్యనాథ్ శనివారం అత్యవసర సమావేశం నిర్వహించారు. అంతకు ముందు రెండ్రోజుల క్రితమే సీఎం ఆ ఆస్పత్రిని సందర్శించి వచ్చారు. అయితే వైద్యులు అక్కడ ఇలాంటి సమస్యలేవీ ఉన్నట్టు సీఎం దృష్టికి రానివ్వకపోవడం గమనార్హం.సీఎం యోగితో సమావేశమైన తర్వాత ఆరోగ్యమంత్రి సిద్దార్థనాథ్ సింగ్ మీడియాతో మాట్లాడారు. ఈ ఘటనకు కారకులైన నిందితులను వదిలే ప్రసక్తే లేదనీ... సత్వరమే వారిపై చర్యలు తీసుకుంటామని పేర్కొన్నారు. ‘‘ఈ నెల 9న ముఖ్యమంత్రి తనంత తానుగా ఆ ఆస్పత్రికి వెళ్లారు. ఒక్క డాక్టర్గానీ, అధికారి గానీ అక్కడ ఆక్సిజన్ సరఫరా అందడం లేదన్న విషయం చెప్పలేదు. మరే ఇతర సమస్యలను కూడా ప్రస్తావించలేదు...’’ అని పేర్కొన్నారు. ఇప్పటికే ముఖ్యమంత్రి తమకు కొన్ని సూచనలు చేశారనీ.. శనివారం తాము గోరఖ్పూర్ ఆస్పత్రికి వెళ్లి పరిస్థితిని సమీక్షించనున్నట్టు తెలిపారు.
lakno: pasi praanaalu baliteesukunna gorakhpur durghatanapai vismayam kaliginche vaastavaalu veluguloki vastunnaayi. baba raghav das medical kaalejeelo axison andani kaaranamgaa sukravaaram okkarojulo 30 mandi pillalu chanipoyaru. ee ghatanapai up mukhyamantri yogi aadityanath sanivaaram atyavasara samavesam nirvahinchaaru. antaku mundu rendrojula kritame cm aa aaspatrini sandarsinchi vachaaru. ayithe vaidyulu akkada ilanti samasyalevee unnattu cm drushtiki ranivvakapovadam gamanarham.cm yogitho samavesamaina tarvaata aarogyamantri siddarthanath sing meediatho matladaru. ee ghatanaku kaarakulaina ninditulanu vadile prasakte ledanee... satvarame vaaripai charyalu teesukuntaamani perkonnaru. ‘‘ee nela 9na mukhyamantri tananta taanugaa aa aaspatriki vellaaru. okka dactorgany, adhikari gaanee akkada axison sarafara andadam ledanna vishayam cheppaledu. mare itara samasyalanu kuudaa prastaavinchaledu...’’ ani perkonnaru. ippatike mukhyamantri tamaku konni suuchanalu chesarani.. sanivaaram taamu gorakhpur aaspatriki velli paristhitini sameekshinchanunnattu telipaaru.